یوکراېن د یاغیانو لخوا د مهم ښارقبضه غندلې
تیره ورځ د یوکراېن صدر په ډیبالټسیو کې د امن ساتونکي پوځ د پرځاېې کولو خواست هم کړې وو. دغه خواست بیا نن یاغیانو او روس رد کړی
د یوکراېن صدر پېټرو پورو شېنکو په ختیز یوکراېن کې دروس پلوه یاغیانو لخوا د یو مهم ښار قبضه د ډزبندۍ د لوظنامې پرضد او د نړیوال قانون سرغړونه بللي او په ختیز یوکراېن کې ېی د ډزبندۍ عملي کیدو لپاره ښکاره ضمانتونه غوښتي. د یوکراېني صدر د دفتر لخوا خپور شوي یو بیان تر مخه صدر پورو شېنکو دغه خبرې نن په ټېلېفون د روس، جرمني او فرانس د مشرانو سره په خبرو اترو کې کړې. د یوکراېن او روس پلوه یاغیانو تر مېنځه د ډزبندۍ د لوظنامې وروستو تیره ورځ کیو خپلو زرګونو عسکرو ته امر کړې وو چې ډیبالټسېو ښار دی پریږدي . دغه ښار د یاغیانو د کنټرول لاندی سېمو دونڅک او لو هنڅک ته د ریل یا اوورګاډي مهمه سټراټېجکي لار ده. د یوکراېن صدر نړیوالو مشرانو ته وېلي دوي دی دا نه ګڼي چې په ډیبالټسیو کې کوم څه اوشول دغه د منسک لوظنامېسره سم دي. د یوکراېن د دفاع وزیر بیا په خپل یو بیان کې وېلي د لوظنامې وروستو د ډیبالټسیو نه د وتو په محال د دوي ۱۳ عسکر وژل شوي او ۱۵۷ ژوبل شوي. داسې وېل کېږي چې د یوکراېن ۸۲ عسکر بی درکه دي او ۹۰ عسکر بیا یاغیانو نېولي دي. دیوکراېن دفاع وزیر په روس پلوه یاغیانو غږ کړی چې یوکراېني عسکر دی پریږدي. تیره ورځ د یوکراېن صدر په ډیبالټسیو کې د امن ساتونکي پوځ د پرځاېې کولو خواست هم کړې وو. دغه خواست بیا نن یاغیانو او روس رد کړی. په ملګرو ملتونو کې د روس نماېنده وېلي د کېو لخوا د امن ساتونکي پوځ خواست تیره اونۍ په منسک کې شوي لوظنامه کمزوری کول دي. تیره ورځ د امریکا د خارجه دفتر ویاندی وېلي وو واشنګټن نه ګڼي په ختېز یوکراېن کې شوی ډزبندي او د منسک لوظنامه ختمه شویده. خو پدغه سېمه کې د یاغیانو لخوا حملې د ډزبندۍ سر غړونه بلي.